**H O T Ă R Â R E**

**pentru completarea** **Hotărârii Consiliului Judeţean Cluj nr. 230/2021 privind aprobarea taxelor şi tarifelor pentru anul fiscal 2022**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 45 din 18.03.2022 pentru completarea Hotărârii Consiliului Judeţean Cluj nr. 230/2021 privind aprobarea taxelor și tarifelor pentru anul fiscal 2022, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10.740/2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 10.741/2022 şi Avizul cu nr. 10.740 din 20.04.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Adresa Direcţiei de Administrare şi Exploatare a Stadionului Cluj Arena cu nr. 7.592/28.02.2022;
* Adresa Clubului Sportiv Universitatea Cluj-Napoca cu nr. 1.154/24.02.2022, înregistrată la Consiliul Județean Cluj sub nr. 7.484/28.02.2022;

Luând în considerare:

* art. 2, ale 58 alin. (1) și (3) și ale art. 60 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 217 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. b) și c), alin. 3 lit. c) și alin. (4) lit. a) și ale art. 87 alin. (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 20 alin. (1) lit. b) și lit. e) din Legea privind finanțele publice locale nr. 273/2006, cu modificările și completările ulterioare;
* art. 71 alin. (12) din Regulamentul de organizare şi funcţionare al aparatului de specialitate al Consiliului Judeţean Cluj, aprobat prin Hotărârea Consiliului Judeţean Cluj nr. 65/2018;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 230/2021 privind aprobarea taxelor și tarifelor pentru anul fiscal 2022, se completează după cum urmează:

1. Anexa nr. 6 ”Taxele și tarifele utilizate în vederea exploatării imobilului Cluj Arena” se completează, după poziția nr. crt. 53, cu o poziție nouă, având nr. crt. 54 și următorul conținut:

|  |  |  |  |
| --- | --- | --- | --- |
| ”54 | Utilizare stadion- meciuri rugby, competiții interne și Cupa României, fără utilități și antrenament | Euro/eveniment | 2.000,00” |

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe, Resurse Umane și Direcția de Administrare și Exploatare a Stadionului Cluj Arena.

**Art. III.** Prezenta hotărâre se comunică Direcției Buget-Finanţe, Resurse Umane; Direcției de Administrare și Exploatare a Stadionului Cluj Arena; precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 58 din 27 aprilie 2022**

*Prezenta hotărâre a fost adoptată cu 32 voturi “pentru”, fiind astfel respectate prevederile legale privind majoritatea de voturi necesară.*